APROBACIÓN DAS BASES PARA AXUDAS AO TRANSPORTE UNIVERSITARIO E ESTUDANTES DE CICLOS FORMATIVOS
ADMINISTRACIÓN LOCAL — Municipal — Silleda (Subvencións e axudas, 18/09/2019)

O Concello de Silleda coñecedor da realidade actual de moitas familias do municipio e consciente da necesidade de garantir a igualdade de acceso ás ensinanzas universitarias, independentemente do lugar onde se resida e co ánimo de minorar o impacto que tales gastos supoñen na economía doméstica, establece as presentes bases que regulan a convocatoria de axudas ao transporte para estudantes universitarios e de ciclos formativos que cursen estudos oficiais nalgún dos Campus e/ou Institucións da nosa Comunidade Autónoma. O obxecto das presentes Bases é a concesión de axudas para reducir os gastos dos alumnos e alumnas empadroados/as, polo menos un ano antes da publicación destas bases, no Concello de Silleda que cursen estudos universitarios ou ciclos formativos oficiais na nosa Comunidade Autónoma. O procedemento para a concesión das axudas ao transporte universitario para o curso escolar 2018-19, rexerase polo disposto nas presentes bases e no que non estea previsto nestas estarase ao disposto na Lei 38/2003, de 17 de novembro, Xeral de Subvencións, polo RD 887/2006, de 21 de xullo polo que se aproba o regulamento da referida Lei, pola Lei 9/2007, do 13 de xuño, de subvencións de Galicia así como pola Lei 39/2015, de 1 de outubro, do Procedemento Administrativo Común das Administracións Públicas e demais normativa vixente de xeral aplicación. Para as subvencións incluídas na presente convocatoria, reservarase un crédito na aplicación orzamentaria 326-48 cunha contía de 20.000 euros, este importe poderá verse incrementado no caso de que non se esgote a antedita partida dos vixentes orzamentos do Concello de Silleda. O importe máximo da subvención por beneficiario será de 450 €. Serán beneficiarios/as aquelas persoas que cumpran os requisitos seguintes: 1.- Estudantes residentes e empadroados/as no municipio de Silleda, polo menos un ano antes da publicación destas bases, que cursen estudos universitarios ou ciclos formativos oficiais na Comunidade Autónoma de Galicia.2. Non estar incurso nas prohibicións para obter a condición de beneficiario, recollidas no artigo 10 da Lei 9/2007, do 13 de xuño, de subvencións de Galicia.3.- Renda Familiar Ter unha renda per cápita familiar igual ou inferior a 10.000 euros. Para a determinación da renda per cápita familiar terase en conta o disposto no punto seguinte.4.- Cálculo da renda familiar. Obterase por agregación das rendas de cada un dos membros computables que obtiveran ingresos de calquera natureza de conformidade coa normativa que regula o imposto sobre a renda das persoas físicas. Son membros computables da familia: Os membros da unidade familiar que presentaran declaración do imposto sobre a renda de 2018, a efectos de cálculo da renda per cápita familiar sumaranse a base impoñible xeral e base impoñible de aforro e o resultado dividirase entre os membros da unidade familiar No caso de non presentar declaración, teranse en conta os ingresos netos de todos os membros computables da unidade familiar. Para a concesión desta axuda, e sempre que o órgano competente para a súa adxudicación o estime, poderanse valorar as circunstancias de necesidade, xustificadas co preceptivo informe dos Servizos Sociais Municipais. As solicitudes para participar na convocatoria presentaranse nun prazo 15 días a contar desde o día seguinte ao da publicación das presentes bases, a través do modelo Anexo I coa documentación complementaria esixida na base sexta, no Rexistro Xeral do Concello de Silleda, en horario de luns a venres de 9:00 a 14:00 h. Os/As solicitantes deben presentar a súa instancia segundo modelo normalizado, á cal deberán achegar cos seguintes documentos: 1º Fotocopia do DNI do solicitante.2º Fotocopia da matrícula do curso escolar en curso ou na súa falta certificado acreditativo expedido pola secretaría do centro. Tratándose de alumnos que van matricularse trala convocatoria de setembro, bastará con que acompañen declaración xurada da súa intención de matricularse, debidamente subscrita polo alumno/a ou o seu/súa representante legal, sendo necesario que antes do día 15 de decembro presenten fotocopia do resgardo da matrícula. En caso de non remitir o documento antes da referida data considerarase que o/a interesado/a desiste da súa solicitude.3º Copia da renda familiar correspondente ao exercicio 2018.4º No caso de non ter presentada a declaración da renda 2018, xustificante dos ingresos netos (nóminas, certificado de empresa, certificado de pensións,…) dos membros computables da unidade familiar 5º Certificación bancaria da conta corrente, na que apareza como titular a/o solicitante da axuda ou, no seu caso, do/a titor/a legal do/a mesmo/a.6º Volante de convivencia, da/o solicitante A convocatoria estará condicionada á existencia de crédito orzamentario. Á vista das solicitudes, a documentación presentada e a proposta de resolución, si concorren os requisitos esixidos e ata o límite do crédito existente na liña orzamentaria que corresponda, a Xunta de Goberno Local aprobará a acta provisional, a cal publicarase no taboleiro de anuncios do Concello de Silleda, tanto físico como electrónico na páxina web municipal, concedendo un prazo de 10 días naturais para presentar alegacións. Examinadas as alegacións n o seu caso, formularase a acta definitiva aprobada por Xunta de Goberno Local, que deberá expresar o/a solicitante ou relación de solicitantes para os/as que se propón a concesión da subvención, e a súa contía. O prazo máximo para resolver será antes do 31 de decembro do antedito curso escolar, aprobado pola Xunta de Goberno Local. Transcorrido o prazo sen que recaia resolución, entenderase desestimada a solicitude de concesión de axuda, nos termos previstos na Lei 39/2015, de 1 de outubro, do P rocedemento Administrativo Común das Administracións Públicas. Nome e apelidos ___________________________________________________________ DNI______________________ Enderezo_______________________________________________________________________________________________ Nº teléfono/correo-e_________________________________ /________________________________________________ Curso_____________________________________________________________________________________________________ Centro____________________________________________________________________________________________________ Silleda a ……………. de…………………………………. De 2019. Sinatura: Silleda, A 10 de setembro de 2019. O alcalde Manuel Cuiña Fernández